Air India

Air India eller Air India LimitedAir India Limited: Private Company Information, BusinessWeek (hindi: , tidligere Air-India) er Indias nasjonale flyselskap, og driver internasjonal passasjer- og frakttrafikk. Flyselskapet ble grunnlagt som Tata Airlines av J. R. D. Tata i 1932, og inngikk da som en del av det store indiske konsernet Tata Sons (i dag Tata Group). Men etter andre verdenskrig gikk flyselskapet over til offentlig virksomhet. Med 159 fly i sin flåte, administrerer National Aviation Company of India Limited fusjonen av det statlige Air India og Indian Airlines.  Disse to flyselskapene fusjonerte den 15. juli 2007. Indian (tidl. kalt Indian Airlines) opererer hovedsakelig innenriksflyvninger og flyvninger til nabolandene. Air India har Chhatrapati Shivaji internasjonale lufthavn i Mumbai og Indira Gandhi internasjonale lufthavn i Delhi som sine hovedflyplasser, og dets motto er «Your Palace in the Sky».  

Air India er det 16. største flyselskapet i Asia, og flyr til 25 destinasjoner over hele verden. Med sine tilknyttede flyselskaper opererer det i mer enn 100 byer i og utenfor India. Air India har codeshare med 13 andre internasjonale flyselskaper. I mars 2011 er det ventet at Air India blir med i Star Alliance, som er verdens største allianse av flyselskaper.

 Referanser 

 Eksterne lenker 


Kategori:Indiske flyselskaper
Kategori:Star Alliance
Kategori:Flyselskaper etablert i 1932